ddrg/super_eurlex huggingface dataset:
2.

Reakčné nádoby, reaktory, miešadlá, výmenníky tepla, chladiče, čerpadlá, ventily, skladovacie nádrže, kontajnery, nádrže a destilačné alebo absorpčné kolóny, ktoré spĺňajú výkonnostné parametre uvedené v dokumentoch S/2006/853 a S/2006/853/korig.1. — Čerpadlá bez upchávok, pri ktorých výrobca udáva maximálny prietok viac ako 0,6 m3/hod. a telesá (skrine čerpadiel), predformované výstelky telies, obežné kolesá, rotory alebo dýzy tryskových čerpadiel navrhnuté pre tieto čerpadlá, ktorých všetky plochy prichádzajúce do priameho styku so spracúvanou alebo uchovávanou chemikáliou (chemikáliami) sú vyrobené z niektorého z týchto materiálov: a) nikel alebo zliatiny s obsahom niklu viac ako 40 hmotnostných %; b) zliatiny s obsahom niklu viac ako 25 hmotnostných % a obsahom chrómu viac ako 20 hmotnostných %; c) fluóropolyméry (polyméry alebo elastoméry s viac ako 35 hmotnostnými % fluóru); d) sklo alebo sklený poťah (vrátane sklených alebo smaltovaných povlakov); e) grafit alebo uhlíkový grafit; f) tantal alebo zliatiny tantalu; g) titán alebo zliatiny titánu; h) zirkónium alebo zliatiny zirkónia; i) keramické materiály; j) ferosilícium (zliatiny železa s vysokým obsahom kremíka) alebo k) niób (kolumbium) alebo zliatiny nióbu; — ex 3925 10 00 — ex 3925 90 80 — ex 3926 90 92 — ex 3926 90 97 — ex 4009 21 00 — ex 4009 22 00 — ex 4009 41 00 — ex 4009 42 00 — ex 4016 93 00 — ex 6909 11 00 — ex 6909 12 00 — ex 6909 19 00 — ex 6909 90 00 — ex 6914 90 00 — ex 7020 00 10 — ex 7020 00 30 — ex 7020 00 80 — ex 7304 41 00 — ex 7304 49 93 — ex 7304 49 95 — ex 7304 49 99 — ex 7304 51 81 — ex 7304 51 89 — ex 7304 59 92 — ex 7304 59 93 — ex 7304 59 99 — ex 7306 40 20 — ex 7306 40 80 — ex 7306 50 20 — ex 7306 50 80 — ex 7306 69 10 — ex 7306 69 90 — ex 7306 90 00 — ex 7309 00 10 — ex 7309 00 30 — ex 7309 00 51 — ex 7309 00 59 — ex 7309 00 90 — ex 7310 10 00 — ex 7310 29 10 — ex 7310 29 90 — ex 7311 00 00 — ex 7326 90 92 — ex 7326 90 94 — ex 7326 90 96 — ex 7326 90 98 — ex 7507 11 00 — ex 7507 12 00 — ex 7507 20 00 — ex 7508 90 00 — ex 8103 90 90 — ex 8108 90 50 — ex 8108 90 60 — ex 8108 90 90 — ex 8109 90 00 — ex 8112 99 30 — ex 8401 20 00 — ex 8401 40 00 — ex 8401 10 00 — ex 8412 90 20 — ex 8413 50 40 — ex 8413 60 39 — ex 8413 60 61 — ex 8413 60 69 — ex 8413 60 70 — ex 8413 60 80 — ex 8413 70 21 — ex 8413 70 29 — ex 8413 70 45 — ex 8413 70 51 — ex 8413 70 59 — ex 8413 70 65 — ex 8413 70 75 — ex 8413 70 81 — ex 8413 70 89 — ex 8413 81 00 — ex 8413 82 00 — ex 8413 91 00 — ex 8414 10 25 — ex 8414 10 81 — ex 8414 10 89 — ex 8414 40 10 — ex 8414 40 90 — ex 8414 59 15 — ex 8414 59 25 — ex 8414 59 23 — ex 8414 59 95 — ex 8414 80 11 — ex 8418 99 10 — ex 8414 80 19 — ex 8414 80 59 — ex 8414 80 73 — ex 8414 80 75 — ex 8414 80 78 — ex 8414 80 80 — ex 8414 90 00 — ex 8417 80 30 — ex 8417 80 50 — ex 8417 80 70 — ex 8418 69 00 — ex 8419 40 00 — ex 8419 50 00 — ex 8419 89 10 — ex 8419 89 30 — ex 8419 89 98 — ex 8419 90 85 — ex 8477 80 93 — ex 8477 80 99 — ex 8479 82 00 — ex 8479 89 97 — ex 8479 90 70
(5)

Úrad poznamenal, že zaobchádzanie s oxidom manganatým predstavuje nebezpečenstvo, pokiaľ ide o inhaláciu používateľom. Kvôli nedostatku vhodných údajov by sa daná doplnková látka mala považovať za látku potenciálne dráždivú pre pokožku a oči a za dermálny senzibilizátor. Úrad takisto poznamenal, že zaobchádzanie so síranom manganatým monohydrátom predstavuje riziko pre používateľov pri inhalačnej expozícii a že ide o látku dráždivú pre oči. Z pozorovaní vyplynulo aj to, že zaobchádzanie s chelátom mangánu hydrátu aminokyselín predstavuje možné riziko pre dýchaciu sústavu a zdravie používateľov. Kvôli nedostatku vhodných údajov, pokiaľ ide o príslušné údaje o dráždivosti pre pokožku a oči a o dermálnej senzibilizácii, by sa doplnková látka chelát mangánu hydrátu aminokyselín mala takisto považovať za látku potenciálne dráždivú pre pokožku a oči a za dermálny a respiračný senzibilizátor. Úrad poznamenal, že doplnková látka chelát mangánu glycínhydrátu môže dráždiť pokožku a oči. Úrad však nemohol dospieť k záveru o bezpečnosti pre používateľov pri zaobchádzaní s trihydroxid-chloridom dimanganatým kvôli nedostatku špecifických údajov. S cieľom vyhnúť sa obavám z hľadiska bezpečnosti vyplývajúcim pre používateľov by sa preto mali prijať primerané ochranné opatrenia týkajúce sa príslušných doplnkových látok.
(6)

Z posúdenia cholekalciferolu vyplýva, že podmienky povolenia stanovené v článku 5 nariadenia (ES) č. 1831/2003 sú splnené okrem použitia v pitnej vode. Používanie uvedenej látky v krmive by sa preto malo povoliť podľa prílohy k tomuto nariadeniu. Mal by sa stanoviť maximálny obsah cholekalciferolu. Cholekalciferol by sa nemal podávať priamo v pitnej vode, pretože týmto dodatočným spôsobom podania by sa zvýšilo riziko pre spotrebiteľov a zvieratá. Preto by sa povolenie cholekalciferolu ako výživnej doplnkovej látky, ktorá patrí do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“, malo zamietnuť, pokiaľ ide o ich používanie vo vode. Tento zákaz sa na túto látku nevzťahuje v prípade používania v kŕmnych zmesiach, ktoré sa následne podávajú vo vode.
Výrobok (tzv. zubolekárska LED lampa – „LED dental light“) vyrobený z rôznych materiálov, ako sú sklo, plast a rôzne kovy, a obsahujúci viacero diód vyžarujúcich svetlo (LED). Je predkladaný na pripojenie k otočnému ramenu. Otočné rameno môže byť namontované buď na zubolekárske kreslo, alebo napríklad na stenu alebo strop zubnej ambulancie. Výrobok je určený na osvetlenie ústnej dutiny počas zubolekárskeho ošetrenia. Intenzita, farba a štruktúra produkovaného svetla je osobitne určená na použitie zubnými lekármi. Pozri obrázok (*1)

9405 40 99
Tyč z hliníka (tzv. tyč na sprchový záves – „shower curtain rod“) používaná na zavesenie závesu. Pozostáva z dvoch dutých hliníkových rúr. Menšia rúra je vložená do širšej rúry. Tyč má nastaviteľnú dĺžku a vo vnútri širšej rúry obsahuje pružinový mechanizmus z ocele, ktorý je konštrukčne určený na pritlačenie oboch rúr k stene. Výrobok je predkladaný bez závesu alebo krúžkov na záves. Pozri obrázok (*1)

8302 41 90
(3)

S cieľom poskytnúť zákazníkom ľahko čitateľné, pochopiteľné a porovnateľné informácie o produkte, by štandardizovaný informačný dokument o poistnom produkte uvedenom v článku 20 ods. 5 uvedenej smernice pri prezentácii informácií uvedených v článku 20 ods. 8 smernice (EÚ) 2016/97 mal mať jednotnú úpravu, štruktúru a formát vrátane použitia ikoniek a symbolov. Zároveň by sa informácie o prípadných doplnkoch a voliteľných krytiach nemali uvádzať znakmi v podobe fajky, krížikmi či výkričníkmi a informácie, ktoré sa majú zahrnúť do informačného dokumentu o poistnom produkte, by sa za bežných okolností mali uvádzať na dvoch stranách papiera vo formáte A4, a v každom prípade najviac na troch stranách papiera vo formáte A4.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Capón de Vilalba“ by sa mal zapísať do registra,
—

Centrálna banka Tureckej republiky (Central Bank of the Republic of Turkey);
(591)

Na základe týchto skutočností Komisia vypočítala, že pri porovnaní výrobných nákladov počas OP s výrobnými nákladmi v období od marca do mája 2017 sa výrobné náklady na výrobu plochých výrobkov z ocele valcovaných za tepla zvýšili o 116 EUR/t. — Ak by sa celkové zvýšenie výrobných nákladov vo výške 116 EUR/t v plnej miere pripísalo celkovému nárastu nákladov na suroviny, s najväčšou pravdepodobnosťou by to viedlo k nadhodnoteniu podielu zvýšenia nákladov na suroviny na celkovom zvýšení výrobných nákladov. Je pravdepodobnejšie, že sa zvýšili aj ďalšie výrobné náklady (ako sú náklady na energie a náklady na prácu). — Na druhej strane, ak by sa toto celkové zvýšenie výrobných nákladov o 116 EUR/t rovnomerne pripísalo všetkým rozličným nákladovým zložkám výrobných nákladov, znamenalo by to, že zvýšeniu nákladov na suroviny by sa mohlo pripísať iba 63 EUR/t: to by s najväčšou pravdepodobnosťou viedlo k podhodnoteniu podielu zvýšenia nákladov na suroviny na zvýšení výrobných nákladov, keďže sa všeobecne predpokladá, že zvýšenie nákladov na suroviny, najmä koksovateľné uhlie, bola hlavným faktorom zvýšenia výrobných nákladov po období prešetrovania. Z týchto dôvodov sa spoľahlivý údaj identifikujúci zvýšenie výrobných nákladov v dôsledku zvýšenia cien surovín pohybuje v rozmedzí od 63 EUR do 116 EUR, čo vedie k dodatočnej sume 89,50 EUR za tonu.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov„Ossolano“ by sa mal zapísať do registra,
(5)

Na vykonávanie tohto nariadenia a v záujme zabezpečenia najvyššej právnej istoty v rámci Únie by sa mali zverejniť mená a ostatné príslušné údaje o fyzických a právnických osobách, subjektoch a orgánoch, ktorých finančné prostriedky a hospodárske zdroje musia byť zmrazené v súlade s týmto nariadením. Každé spracovanie osobných údajov by malo byť v súlade s nariadením Európskeho parlamentu a Rady (ES) č. 45/2001 (2) a so smernicou Európskeho parlamentu a Rady 95/46/ES (3).
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Fenalår fra Norge“ by sa mal zapísať do registra,
—

keď výrobok dosiahne požadované vlastnosti, aby bol uvoľnený na spotrebu, bochníky syra, bochníky vodorovne rozrezané na polovice, ako aj porciovaný syr podliehajúci ustanoveniam o spotrebiteľsky balenom porciovanom syre v časti 3.6 sa zabalia do hliníkovej fólie s vyrazeným identifikačným označením (pozri obrázok 2); na tejto hliníkovej fólii sa nachádza aj označenie „Gorgonzola“ CHOP so symbolom EÚ; v prípade veľkých a malých bochníkov, bochníkov vodorovne rozrezaných na polovice a porciovaného pikantného syra „Gorgonzola“ sa na hliníkovej fólii s vyrazeným označením vedľa označenia „Gorgonzola“ CHOP alebo pod ním uvádza slovo „piccante“, a to menším typom písma, ako je písmo, ktoré sa použilo na uvedené označenie. Obrázok 2
(10)

Na zabezpečenie zhody so zásadami a usmerneniami týkajúcimi sa správnej výrobnej praxe v oblasti skúšaných liekov by sa mali vypracovať ustanovenia o inšpekciách vykonávaných príslušnými orgánmi členských štátov. Členské štáty by nemali byť povinné bežne vykonávať inšpekcie u výrobcov skúšaných liekov z tretích krajín. Potreba takýchto inšpekcií by sa mala stanoviť na základe prístupu založeného na riziku, ale výrobcovia z tretích krajín by sa mali podrobiť inšpekcii minimálne vtedy, ak existuje podozrenie, že pri výrobe skúšaných liekov sa neuplatňujú normy kvality prinajmenšom rovnocenné s tými, ktoré sa uplatňujú v Únii.
(12)

Cestovné údaje a dopravné informácie uvedené v prílohe môžu byť začlenené do národného prístupového bodu postupne. Členské štáty by mali mať možnosť samostatne rozhodnúť, či sa údaje uvedené v prílohe začlenia pred stanovenou lehotou. Informačné služby o multimodálnom cestovaní sú založené na dynamických aj statických cestovných údajoch a dopravných informáciách uvedených v prílohe. Statické cestovné údaje a dopravné informácie sú nevyhnutné na informačné účely a účely plánovania počas fázy pred cestou, a preto ich vyžadujú všetky členské štáty. Dynamické cestovné údaje a dopravné informácie, napríklad narušenia cesty a meškania, môžu koncovým používateľom pomôcť robiť kvalifikované rozhodnutia o ceste a šetriť čas. Začlenenie dynamických cestovných údajov a dopravných informácií do národných prístupových bodov si však môže vyžiadať dodatočné úsilie. Členské štáty by mali mať možnosť samostatne rozhodnúť, či sa dynamické cestovné údaje a dopravné informácie uvedené v prílohe zahrnú do národného prístupového bodu. Ak sa rozhodnú, že sa zahrnú, mali by sa uplatniť požiadavky tohto nariadenia. S cieľom zabezpečiť jednotný a súdržný rozvoj informácií o multimodálnom cestovaní v celej Únii sa členské štáty nabádajú k tomu, aby začlenili existujúce dynamické cestovné údaje a dopravné informácie prostredníctvom národného prístupového bodu podľa tohto harmonogramu: cestovné údaje a dopravné informácie uvedené v bode 2.1. prílohy do 1. decembra 2019, cestovné údaje a dopravné informácie uvedené v bode 2.2. prílohy do 1. decembra 2020 a cestovné údaje a dopravné informácie uvedené v bode 2.3. prílohy do 1. decembra 2021.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Kintoa“ by sa mal zapísať do registra.
(5)

Z kontrolných dôvodov by sa však požadované MRL mali stanoviť pre pečeň, obličky, svalovinu a kožu/tuk. Okrem toho sa usúdilo, že by sa v teréne mala monitorovať odolnosť Eimeria spp. proti salinomycínu sodnému, a to podľa možnosti v poslednej fáze platnosti povolenia.
(3)

Argentína spolu s argentínskym združením mliekarenského priemyslu (Centro de la Industria Lechera), Austrália spolu s orgánom Dairy Australia, Nový Zéland spolu so združením Dairy Companies Association of New Zealand, Rakúsko, Uruguaj, úrad obchodného zástupcu Spojených štátov a konzorcium Consortium for Common Food Names of the United States predložili v súlade s článkom 7 ods. 2 nariadenia (ES) č. 510/2006 námietky voči zapísaniu daného názvu do registra. Tieto námietky sa podľa článku 7 ods. 3 uvedeného nariadenia uznali ako prípustné, s výnimkou námietky Rakúska, ktorá nebola doručená v predpísanej lehote.
(11)

Namietateľ tvrdí, že zapísanie daného názvu by ohrozilo existenciu zhodného slovinského názvu „Varaždinsko zelje“, ktorým sa označuje odroda uvádzaná na trh v súlade s právnymi predpismi v Slovinskej republike. Zapísanie názvu by malo za následok hospodársku škodu, ktorú by utrpeli pestovatelia kapusty „Varaždinsko zelje“ v Slovinskej republike, pretože by boli nútení prestať ju pestovať. Ďalším dôsledkom by bolo aj ohrozenie produkcie semien dvoch slovinských odrôd kapusty zaregistrovaných v spoločnom katalógu Európskej únie (Varaždinsko 2 a Varaždinsko 3), pretože plodina z týchto semien sa v Slovinsku predáva pod označením Varaždinsko.
SK Úradný vestník Európskej únie L 269/36

VYKONÁVACIE NARIADENIE KOMISIE (EÚ) 2017/1907

z 18. októbra 2017

o povolení prípravku s obsahom Lactobacillus plantarum (KKP/593/p a KKP/788/p) a Lactobacillus buchneri (KKP/907/p) ako kŕmnej doplnkovej látky pre hovädzí dobytok a ovce

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,

keďže:

(1) V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

(2) V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom dvoch kmeňov Lactobacillus plantarum (KKP/593/p a KKP/788/p) a Lactobacillus buchneri (KKP/907/p). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

(3) Žiadosť sa týka povolenia prípravku s obsahom Lactobacillus plantarum (KKP/593/p a KKP/788/p) a Lactobacillus buchneri (KKP/907/p) ako kŕmnej doplnkovej látky pre hovädzí dobytok a ovce, ktorá sa má zaradiť do kategórie doplnkových látok „technologické doplnkové látky“.

(4) Európsky úrad pre bezpečnosť potravín (ďalej len „úrad“) v stanovisku zo 4. decembra 2013 (2) skonštatoval, že prípravok s obsahom Lactobacillus plantarum (KKP/593/p a KKP/788/p) a Lactobacillus buchneri (KKP/907/p) nemá za navrhovaných podmienok používania nežiaduci účinok na zdravie zvierat, zdravie ľudí ani životné prostredie. Úrad takisto dospel k záveru, že uvedený prípravok má potenciál zlepšiť výrobu siláže z ľahko, stredne ťažko a ťažko silážovateľnej krmoviny. Úrad nepovažuje za potrebné stanoviť osobitné požiadavky týkajúce sa monitorovania po uvedení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

(5) Z posúdenia prípravku s obsahom Lactobacillus plantarum (KKP/593/p a KKP/788/p) a Lactobacillus buchneri (KKP/907/p) vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

(6) Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1

Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 18. októbra 2017 Za Komisiu predseda Jean-Claude JUNCKER

(1) Ú. v. EÚ L 268, 18.10.2003, s. 29.

(2) Vestník EFSA (EFSA Journal) (2014) 12(1):3529.
Výrobok vo forme neopracovanej dosky so šírkou približne 125 cm, hrúbkou približne 7,5 cm a dĺžkou približne 2 000 cm. Je zhotovený zlepením dyhových vrstiev zo smreka, z borovice alebo z kombinácie vrstiev z oboch druhov dreva. Dyhové vrstvy sú uložené takým spôsobom, že smer drevných vlákien je vo všetkých vrstvách rovnaký. Niektoré vrstvy môžu byť uložené aj priečne. Jednotlivé vrstvy sú vzájomne spojené fenolformaldehydovým spojivom počas lisovania pri vysokej teplote. Hrany a konce sú na povrchu potiahnuté voskom. Dyhové vrstvy z dreva používané na výrobu tohto výrobku majú počiatočnú hrúbku 2,8 až 3,2 mm a hustotu 445 kg/m3 (smreková dyha) a 500 kg/m3 (borovicová dyha). Po procese lisovania (pri tlaku 2,8 N/mm2) majú jednotlivé zlisované vrstvy v konečnom výrobku hrúbku približne 2,75 mm a hustota konečného výrobku je obvykle od 540 kg/m3 (smreková dyha) do 620 kg/m3 (borovicová dyha). Pozri obrázok (*1).

4412 99 85
Ak kolégium zistí operatívnu potrebu spolupráce s treťou krajinou alebo medzinárodnou organizáciou, malo by mať možnosť navrhnúť, aby Rada upozornila Komisiu na potrebu rozhodnutia o primeranosti alebo začatia rokovaní o medzinárodnej dohode.

Až do uzavretia nových medzinárodných dohôd Úniou alebo pristúpenia Únie k viacstranným dohodám o právnej pomoci v trestných veciach, ktoré už členské štáty uzavreli, by členské štáty mali Európskej prokuratúre uľahčovať výkon jej funkcií podľa zásady lojálnej spolupráce zakotvenej v článku 4 ods. 3 Zmluvy o EÚ. Ak je to povolené podľa relevantnej viacstrannej dohody a s výhradou súhlasu danej tretej krajiny, by členské štáty mali uznať a prípadne oznámiť Európsku prokuratúru ako príslušný orgán na účely vykonávania týchto viacstranných dohôd. To si môže v niektorých prípadoch vyžadovať zmenu takýchto dohôd, ale opätovné rokovanie o takýchto dohodách by sa nemalo považovať za povinné, pretože nemusí byť vždy možné. Členské štáty tiež môžu oznámiť Európsku prokuratúru ako príslušný orgán na účely vykonávania iných medzinárodných dohôd o právnej pomoci v trestných veciach, ktoré uzavreli, a to vrátane zmeny týchto dohôd.

Ak oznámenie Európskej prokuratúry ako príslušného orgánu na účely viacstranných dohôd s tretími krajinami, ktoré už členské štáty uzavreli, nie je možné alebo ho dané tretie krajiny neakceptujú, môžu európski delegovaní prokurátori do pristúpenia Únie k takýmto medzinárodným dohodám vykonávať túto funkciu vnútroštátneho prokurátora voči tretím krajinám za predpokladu, že orgány tretích krajín informujú o tom, že dôkazy získané z týchto tretích krajín na základe uvedených medzinárodných dohôd sa použijú vo vyšetrovaniach a trestných stíhaniach, ktoré uskutoční Európska prokuratúra, a ak je to vhodné, usilujú sa získať od nich na to súhlas.

Európska prokuratúra by mala mať možnosť spoľahnúť sa vo vzťahoch s orgánmi tretích krajín na vzájomnosť alebo medzinárodnú zdvorilosť. Malo by sa však tak konať po individuálnom zvážení prípadu, v rámci vecnej príslušnosti Európskej prokuratúry a s výhradou prípadných podmienok stanovených orgánmi tretích krajín.
(8)

Keďže podnik TerBeke-Pluma nesmie od 8. februára 2015 uvádzať svoj výrobok na trh pod názvami „Saucisson d'Ardenne“/„Collier d'Ardenne“/„Pipe d'Ardenne“, poskytnutie prechodného obdobia podľa článku 15 ods. 1 nariadenia (EÚ) č. 1151/2012 nie je odôvodnené. Ak by sa povolilo používanie registrovaných názvov pre výrobky, ktoré sa vyrábajú mimo vymedzenej zemepisnej oblasti, neumožnil by sa tým „prechod“, ale neoprávnene by to viedlo k opätovnému vzniku situácie, ktorá sa od 8. februára 2015 považuje za nezákonnú.
(11)

Mali by sa vyžadovať konkrétne informácie umožňujúce posúdiť, či navrhované nadobudnutie bude mať vplyv na schopnosť príslušného orgánu cieľového subjektu vykonávať účinný dohľad nad cieľovým subjektom. Súčasťou by malo byť posúdenie toho, či úzke väzby navrhovaného nadobúdateľa budú mať vplyv na schopnosť cieľového subjektu naďalej poskytovať včasné a presné informácie svojmu orgánu dohľadu. V prípade právnických osôb takisto treba posúdiť vplyv navrhovaného nadobudnutia na konsolidovaný dohľad nad cieľovým subjektom a skupinou, do ktorej by patril po nadobudnutí.
(4)

Spoločnosti by však mali byť oslobodené od požiadavky predkladať informácie o zmenách v riadiacom orgáne pred tým, ako tieto zmeny nadobudnú účinnosť, vtedy, pokiaľ je zmena dôsledkom okolností mimo kontroly spoločnosti, akými je napríklad úmrtie člena riadiaceho orgánu. V takom prípade by malo byť spoločnostiam dovolené informovať príslušný orgán do 10 pracovných dní po zmene.
(8)

V časti 3 prílohy I k nariadeniu (EÚ) 2016/1012 sa stanovujú dodatočné požiadavky pre chovateľské organizácie zakladajúce alebo vedúce plemenné knihy pre čistokrvné plemenné zvieratá rodu Equus. V súlade s časťou 3 bodom 1 uvedenej prílohy sa čistokrvné plemenné zvieratá rodu Equus zapíšu do plemennej knihy iba vtedy, ak sú identifikované pripúšťacím lístkom, a ak sa to vyžaduje v šľachtiteľskom programe, ako žriebä pod matkou. Odchylne od uvedeného pravidla členský štát alebo, ak tak rozhodne, jeho príslušný orgán môže povoliť chovateľskej organizácii, aby zapísala čistokrvné plemenné zvieratá rodu Equus do plemennej knihy vedenej uvedenou chovateľskou organizáciou, ak sú uvedené zvieratá identifikované akoukoľvek inou vhodnou metódou, ktorá zabezpečuje aspoň ten istý stupeň istoty ako pripúšťací lístok, ako je kontrola pôvodu po rodičoch na základe analýzy DNA alebo analýzy ich krvných skupín, a to za predpokladu, že uvedené povolenie je v súlade so zásadami stanovenými chovateľskou organizáciou, ktorá vedie pôvodnú plemennú knihu uvedeného plemena.
(7)

V súlade s článkom 169 ods. 3 nariadenia (EÚ, Euratom) č. 966/2012 sa neviazané rozpočtové prostriedky môžu preniesť iba do nasledujúceho rozpočtového roka. Je preto vhodné, aby Komisia určila dátumy oprávnenosti výdavkov členských štátov na úhradu v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok, ako sa vymedzuje v článku 39 uvedeného nariadenia.
(4)

Hoci je možné obchodovať so súbornými pokynmi majúcimi mnohé rôzne zložky, likvidita je sústredená v súboroch pozostávajúcich výhradne zo zložiek rovnakej triedy aktív, ako napríklad úrokových derivátov,akciových derivátov, kreditných derivátov alebo komoditných derivátov. Preto by súborné pokyny pozostávajúce výhradne z derivátov jednej z uvedených tried aktív mali byť oprávnené na to, aby sa považovali za také, pre ktoré existuje likvidný trh, zatiaľ čo so súbornými pokynmi pozostávajúcimi z derivátových zložiek z viac než jednej z uvedených tried aktív sa často neobchoduje, a teda nemajú likvidný trh. Súborné pokyny obsahujúce zložky tried aktív iných než úrokové deriváty, akciové deriváty, kreditné deriváty alebo komoditné deriváty nie sú navyše dostatočne štandardizované, a teda sa nepovažujú za také, pre ktoré existuje likvidný trh.